תל-אביב, ‏‏‏‏ו' שבט, תשע"ז ‏2 פברואר, 2017

לכל חברי התאחדות

חוזר מנכ"ל 3/2017

לכבוד

המנהל /ת הכללי/ת

נכבדי/תי

הנדון: **חשש לשביתה בנמלי הים –נמלי חיפה ואשדוד**

1. ההסתדרות הכללית החדשה פנתה השבוע לבית הדין הארצי לעבודה בבקשה שיאפשר לעובדי נמל אשדוד ונמל חיפה לממש את זכות השביתה (באמצעות בקשה לביטול צו מניעה זמני שניתן בעבר ע"י בית הדין). זאת לאור מבוי סתום, לטענת ההסתדרות, בנושא הביטחון התעסוקתי לעובדי הנמלים במו"מ להסכם קיבוצי סביב הרפורמה בנמלים. **טרם נקבע דיון בבקשה זו בבית הדין הארצי לעבודה.**
2. הגורמים המקצועיים בהתאחדות הונחו על ידי להכין תגובה לבית הדין הארצי לעבודה על מנת למנוע את אישור השביתה. כמו כן נשיא התאחדות התעשיינים מר שרגא ברוש ואנוכי נמצאים בקשר רציף עם משרד האוצר וההסתדרות במטרה למנוע את השביתה, זאת לאור הנזקים הגדולים לתעשייה ולמשק הצפויים במידה והשביתה תפרוץ.
3. עם זאת אנו ממליצים לכם להיערך בהתאם לשביתה אפשרית במידה ובקשתנו למנוע את השביתה לא תתקבל.
4. נמשיך ונעדכן אתכם בהתאם להתפתחויות, למותר לציין שנעשה כל שבידנו ע"מ למנוע השביתה.

בברכה,

רובי גינל